**V počastitev mednarodnega dneva zdravja rastlin in ob začetku kampanje ozaveščanja o zdravju rastlin v Evropski uniji v letu 2024**

**vabimo na strokovno srečanje**

**ZDRAVJE RASTLIN, NAŠA SKUPNA SKRB**

v torek, 21. maja 2024 ob 9:30 uri

v dvorano Nacionalnega inštituta za biologijo, Večna pot 121, Ljubljana.

Organizacija Združenih narodov je 12. maj razglasila za mednarodni dan zdravja rastlin, da bi povečali ozaveščenost o tem, kako lahko varovanje zdravja rastlin pomaga pri zagotavljanju varne hrane in varne trgovine za trajnostno gospodarstvo in razvoj. Zdrave rastline so osnovni pogoj za življenje in delovanje ekosistemov. Škodljivci in bolezni rastlin uničujejo rastline in pridelke, zmanjšujejo razpoložljivost hrane, zvišujejo ceno hrane ter vplivajo na biotsko raznovrstnost in naravo. Zaradi podnebnih sprememb, globalne trgovine in množičnega turizma se nove vrste škodljivcev in bolezni rastlin širijo na območja, kjer prej niso bili prisotni ter povzročajo gospodarsko in okoljsko škodo.

Z ukrepi in s preventivnim delovanjem vsakega izmed nas lahko vplivamo na preprečevanje vnosa in širjenja škodljivih organizmov rastlin ter ohranimo naše rastline zdrave. Povezava med zdravjem rastlin in našim vsakdanjim življenjem je premalo poznana. Zato je Evropska agencija za varnost hrane lani začela z večletno kampanjo ozaveščanja državljanov Evropske unije o pomenu zdravja rastlin, v katero se bo v letu 2024 vključilo že 24 držav članic Evropske unije.

Kampanji ozaveščanja s sporočilom »Ohranimo rastline zdrave, varujmo življenje« se že drugo leto pridružuje tudi Slovenija. Obiščite spletno stran [#PlantHealth4Life](https://campaigns.efsa.europa.eu/PlantHealth4Life) in se pozanimajte, kako lahko pomagate pri ohranjanju zdravih rastlin.

Program strokovnega srečanja je v prilogi.

Prisrčno vabljeni!

Vida Znoj

v. d. generalnega direktorja

*Udeležbo prosimo potrdite do petka, 17. 5. 2024, Nini Pezdirec na e-naslov* [*Nina.Pezdirec@gov.si*](mailto:Nina.Pezdirec@gov.si)*.*

Program strokovnega srečanja

**ZDRAVJE RASTLIN, NAŠA SKUPNA SKRB**

*21. maj 2024*

**Nacionalni inštitut za biologijo, Večna pot 121, Ljubljana**

|  |  |
| --- | --- |
| 9:30 – 9:45 | **Pozdravni nagovori** |
| 9:45 – 9:50 | **25 let uradne diagnostike povzročiteljev bolezni rastlin na Nacionalnem inštitutu za biologijo** *– kratek film* |
| 9:50 – 10:20 | **#PlantHealth4life**  James Ramsay (Evropska agencija za varnost hrane, vodja enote za komuniciranje in direktor kampanje) *– v angleškem jeziku* |
| 10:20 – 10:40 | **Občanska znanost - dragoceno orodje pri spremljanju karantenskih škodljivih organizmov**  dr.Maarten de Groot (Gozdarski inštitut Slovenije) *– v angleškem jeziku* |
| 10:40 – 11:00 | **Preprečimo škodljivcem zabavo, upoštevajmo higienske ukrepe**  dr. Alenka Zupančič (Uprava RS za varno hrano, veterinarstvo in varstvo rastlin) |
| 11:00 – 11:30 | *Odmor za kavo* |
| 11:30 – 11:50 | **Zdrava tla za zdrave rastline**  dr. Janja Lamovšek (Kmetijski inštitut Slovenije) |
| 11:50 – 12:10 | **Napredne tehnike in standardi pri odkrivanju rastlinskih patogenov: Od sekvenciranja in masne spektrometrije do referenčnih materialov**  dr. Tanja Dreo in doc. dr. Nataša Mehle (Nacionalni inštitut za biologijo) |
| 12:10 – 12:30 | **Uporaba ustreznih pasti za spremljanje škodljivcev; velik pomen za ohranjanje zdravih pridelkov**  Franček Poličnik(Inštitut za hmeljarstvo in pivovarstvo Slovenije) |
| 12:30 – 12:40 | *Zaključek srečanja* |

